cyanic-selkie/wikianc huggingface dataset:
ОУ „Ѓорѓи Сугарев“ - Битола
Историјат
Училиштето има 25 училници, кабинети по биологија, физика, хемија, ликовно образование, музичко образование,географија-историја, информатика, библиотека, медијатека, сала за свечености, просторија за дневен престој, наставничка канцеларија и административен оддел. Училиштето поседува: компјутери, печатачи, скенер, апарати за копирање, телевизори, видеорекордери, дијапроектори, графоскопи, касетофони, апарати за пластифицирање итн.
Основното училиште Ѓорѓи Сугарев е единственото училиште во градот Битола во кое се школуваат ученици со пречки во психофизичкиот развој.
Стручната служба во училиштето ја сочинуваат педагог, психолог и логопед.
Наставен кадар
Во училиштето работат вкупно 56 од кои 16 наставници во одделенска настава, 27 наставници во предметна настава, 4 наставници во подготвителна настава и 9 наставници во паралелките за деца со посебни потреби...
Учество на натпревари
Во рамките на патрониот празник на училиштето, годишно се организираат фудбалски натпревари меѓу битолските училишта и ОУ Ѓорѓи Сугарев.
Рубин
Рубин е розов до розово-црвен скапоцен камен, варијанта од минералот корунд  алуминиев оксид, чија боја првенствено се должи на примесите на хром.
Потекло на името
Неговото име доаѓа од „рубер“ или „рубрум“ - латински збор за „црвено“.
Својства
Боите на рубинот се движат од длабоко розова до длабока црвена со мала нијанса на виолетова. Најголема вредност имаат рубините со боја наречена „гулабова крв“ - црвена со блага виолетова нијанса. После дијамантот, рубинот е најтврдиот скапоцен камен.
Првите записи за овие прекрасни камења се од IV век п.н.е. и се наоѓаат во Индија и Бурма.
Во [Римската Империја | Римска Империја], рубинот бил многу почитуван и ценет повеќе од [дијамантите].
Колекциите на рубин Ришелје и Марија Медичи биле познати низ Европа.
Најпознати рубини се „Северната ѕвезда“, изложен во Природонаучниот музеј во Њујорк (град) и рубинот на Едвард, сместена во Британскиот природонаучен музеј во Лондон.
Астролозите го препорачуваат како талисман за оние родени во знакот Овен.
Македонски рубин
Посебен драгоцен камен, македонскиот рубин е познат во светот. Кога во Прилепско бил отворен за експлоатација рудникот за мермер, Сивец, работниците се соочиле со една за нив непријатна појава – материјал со неверојатна тврдина им ги уништувал пилите и дупчалките.Се утврдило дека станува збор за компактни розови парчиња создадени во внатрешноста на мермерните блокови. Појавата не наишла на воодушевување, туку истата била дефинирана како маана во внатрешноста на мермерниот материјал. Минералот Корунд потекнува од метаморфните доломити, создадени во периодот прекамбриум, односно од почетокот на создавањето на планетава па сè до пред 600 милиони години. Во 2000 година, прва научна институција што го докажала постоењето на корундот била една лабораторија во Велика Британија. Неколку години подоцна, во 2006 – та, истиот резултат го документираше и лабораторијата на Природонаучниот музеј од Лондон, анализирајќи примерок однесен од неколкумина ентузијасти од Република Македонија. Рубинот има тврдина 9 според таканаречената „Мосова“ скала и се наоѓа веднаш зад дијамантот, кој е на 10 – тата позиција. Карактеристична особина на сите природни рубини е тоа што често пати имаат разни примеси и инклузии. Познавачите велат дека таквата одлика не би требало да се посочува како недостаток, туку како елемент што ја докажува автентичноста на скапоцениот камен.
Убавината е во несовршеноста, велат уметниците, дури и кај дијамантите, ако се биде внимателен, може да се забележи имперфекција, но тоа сепак ја покажува душата на природниот скапоцен камен.
Кога е веќе докажано дека го имаме, станува јасно дека Македонскиот Рубин би требало да се гледа како национално богатство на Република Македонија.
Лесно би можел да стане елитен македонски производ кој речиси и да нема конкуренција кога е во прашање македонското јувелирство. Изработувачите на накит објаснуваат дека големата тврдина е една од поважните физички одлики што овозможува рубинот да се користи како материјал за изработка на накит. Можеби некои сè уште имаат предрасуди околу неговиот квалитет и автентичноста, но Македонскиот Рубин веќе се наоѓа во колекцијата со накит на холивудските глумици Дерил Хана и Кетрин Денев, вграден е во крстот на Папата Бенедикт XVI и на Папата Франциск. Го има и Емирот од Катар, но и уште многу престижни имиња од културниот и општествениот живот
Ален Роб Грије
Ален Роб Грије (француски: Alain Robbe-Grillet, роден на во  - починал на  во ) — француски писател, сценарист и режисер.
Биографија
Роден на 18 август 1922 година во Брест, во Западна Франција, образуван за агроинженер, Ален Роб-Грије поминал долг пат од оспоруван писател, па сè до членство во Француската академија. Во 1949 година го објавил својот прв роман „Краломорство“ додека во 1953 година го издал неговото најславно дело „Гумички“, по кое следувале „Воајер“(1955) „Во лавиринт“(1959), и „За еден нов роман“, „Куќа за состанок“(1965), „Нацрт за револуција во Њујорк“(1970), „Типологија на фантомското место“ (1976) итн.
Ја развивал идејата за т.н. „Нов роман“, станувајќи еден од најпознатите писатели во 50-тите години. Околу неговата поинаква концепција за сфаќање на уметноста се согласувале најпровокативните француски автори, теоретичари и филозофи, како што биле Семјуел Бекет, Маргарет Дира, Ролан Барт, Жак Дерида, Морис Бланшо.
Филмската кариера ја започнал во 1961 година кога напишал сценарио за култниот филм на режисерот Ален Ресне „Лани во Маријенбад“, номиниран за „Оскар“. Многу негови критичари тврделе дека неговото свртување кон филмскиот медиум е поради романот „Љубомора“ од 1957 година, кој почнале да го отфрлуваат и неговите најфанатични читатели. Едноставно, романот со својот портрет на болно љубоморен сопруг во еден стегнат и затворен контекст на живеење на една плантажа ги достигнал крајните можни граници во целосното ослободување од каков било драмски заплет.
Во својата кариера Роб-Грије напишал повеќе сценарија и режирал десетина филма. Се прославил со филмовите „Убавата прогоненица“, „Бесмртна“(1963), „Транс Јуроп експрес“(1967), „Постепено лизгање до задоволство“(1974), „Рај и по рајот“(1971).
„Градива“ е последното филмско остварување на Роб Грије реализирано во 2005 година. Според критиката, филмот го опишува западниот човек кој минува низ лавиринтите, трагајќи за непозната жена и испитувајќи ја привлечноста, еротичноста и егзотиката на ориенталната култура.
Во осумдесеттите години се свртил кон автобиографскиот пристап со делата „Огледало што се враќа“, „Ангелика или восхитување“ и „Последните денови на Коринт“, „Еден сентиментален роман“. Во „Еден сентиментален роман“ тој изложува педофилски, садомазохистички и криминални фантазии, а романот се продавал во затворена обвивка за да не можат малолетниците да ѕиркаат во него. Во 2004 година бил примен во Француската академија, но одбил да одржи пристапен говор и никогаш не се појавил на ниту еден состанок.
Еклектизам
По Платон и Аристотел, еклектизмот постепено се шири, сè додека конечно, во александриската филозофија не добива општо признание. Истото се гледа и во филозофијата на Кристијан фон Волф во однос на филозофијата на Готфрид Вилхелм Лајбниц. Во XIX век, еклектисти биле Виктор Казен и Теодор Симон Жуфроа, кои се обиделе да ги сврзат начелата на германскиот идеализам со начелата на англискиот емпиризам.
Мерилото за утврдување на вистинитоста на начелата што тие се обидуваат да ги сврзат е обично „здравиот разум“. Иако таквиот правец во филозофијата не се спротивставува на критиката, тоа не значи дека секој еклектизам треба да биде осуден. Секој систем мора да се смета на цврсто утврдени факти со вистинити предлози, без разлика на која филозофска школа припaѓа. Ова било добро изразено од Лајбниц, кој изјавил дека „сите системи на филозофијата се во право за она што го потврдуваат, а погрешни само во она што го негираат“. Искажувањето желба да се пресмета со сите можни насоки и преку критика да се најде грам вистина во нив — еклектизмот, според тоа — може да значи барање за широк поглед во поткрепувањето на сопствениот систем.
Потекло
Еклектизмот најпрво бил забележан и употребуван од група старогрчки и римски филозофи, кои не се приврзале на никаков вистински систем, туку ги избрале од постоечките филозофски верувања оние учења што им се чинеле најразумни. Од овој собран податок, тие го составиле својот нов систем на филозофија. Терминот доаѓа од грчкиот ἐκλεκτικός (eklektikos), буквално — „избирање на најдоброто“, и од ἐκλεκτός (eklektos), — „избрано, одбрано“. Познати еклектици во грчката филозофија биле стоиците Панетиј и Посидониј и новите академици Карнеад и Филон Лариски. Меѓу Римјаните, Цицерон бил целосно еклектичен, бидејќи ги обединил перипатетските, стоичките и новите академски учења. Наследникот на Филон и учител на Цицерон, Антиох Аскалонски е заслужен за влијанието на Академијата, така што таа конечно преминала од скептицизам во еклектизам. Меѓу другите еклектици биле Варон и Сенека Помладиот. Според Рошкер и Сухадолник, иако еклектизмот имал грчко потекло, терминот ретко се користел — што му било дадено негативно значење од историчарите на грчката мисла — поврзувајќи го со описот за нечисто и неизворно размислување. Научниците како Климент Александриски тврделе дека еклектизмот имал долга историја во грчката филозофија, односно бил поткрепен со подлабоко метафизичко и теолошко убедување во врска со апсолутот/Бог како извор на сите благородни мисли. Така, сите делови од вистината можат да се најдат меѓу различните филозофски системи.
Надворешни врски
__СОСОДРЖИНА__ __ИНДЕКС__
Дача
Дача (руски: дача) - руски назив за сезонска или целогодишна викендичка, која често се наоѓа вон руските градови.
Дачите се чести во Русија и распространети во повеќето земји од поранешниот Советски Сојуз. Се проценува дека околу 50% од руските семејства кои живеат во големите градови имаат дача.
Викендичките и бараките што служат како главен или единствен дом за семејството не се сметаат за дачи. Некои дачи се преуредуваат како целогодишни престојувалишта. Во некои случаи, сопствениците на дачите поминуваат дел од годината во нив, а остатокот од времето ги изнајмуваат.
Во периодот од 1963 до 1985 година, постоеле ограничувања за големината и опремата на дачите. После тоа, а особено од 1990 година, нема ограничувања.
Секој што постојано живее во дача, колоквијално се нарекува дачник; поимот обично се однесува на препознатлив стил на живот.
Промени во Уставот на Русија (2020)
Амандманите од 2020 година, кои биле предложени во јануари 2020 година, се вторите суштински амандмани на Уставот на Русија од 1993 година. За да ги воведе овие амандмани, Владимир Путин, претседател на Русија, одржал национално гласање. Тие биле одобрени на 1 јули 2020 година со оспорен народен глас.
Со потпишувањето на извршната наредба на Путин на 3 јули 2020 година за официјално вметнување на амандманите во рускиот устав, тие стапиле на сила на 4 јули 2020 година.
Историја
Од ратификувањето на Уставот во 1993 година, предложени се само три амандмани. Во 2008 година, со цел да се продолжат претседателските и мандатот на Државната дума, како и да се наметне годишен извештај на премиерот за членовите на Думата, четири члена биле променети. На почетокот на 2014 година биле ратификувани уште осум амандмани кои резултирале со укинување на Врховниот арбитражен суд. Во летото 2014 година, биле сменети уште два члена со цел да му се овозможи на претседателот да избере до 10% (17 члена) на Советот на Федерацијата.
Претседателот Владимир Путин дал нов предлог за време на неговото годишно обраќање пред Федералното собрание на 15 јануари 2020 година.
Според членовите 136 и 108, за измени и дополнувања на одредбите од Поглавјата 3-8, е потребно истото одобрување како и федералниот уставен закон, односно гласање за двотретинско мнозинство во Државната дума, Долниот дом и три четвртини изгласување на мнозинство во Советот на Федерацијата, горниот дом и стапува на сила со усвојувањето на регионалните законодавни тела со најмалку две третини од 85 федерални субјекти.
Претседателот официјално го доставил нацрт-законот до Државната дума на 20 јануари. На 11 март 2020 година, Државната дума, во која доминирале провладините партии, бргу го одобрил предлогот во трето читање без приговор. До 13 март 2020 година, законодавните собранија на сите 85 федерални субјекти одобриле измени и дополнувања на Уставот. На 16 март Уставниот суд на Русија дал одобрување за измените и дополнувањата.
Позадина
Со измените и дополнувањата на Уставот на Русија се решил таканаречениот „проблем од 2024 година“ кој бил поврзан со крајот на претседателските овластувања на Путин во 2024 година.
Според анкетата на јавното мислење Галуп Интернешнл спроведена во декември 2017 година, за тоа дали Путин не треба да се кандитира односно да се најде на гласачкото ливче, 46% не би знаеле за кого да гласаат, а 19% би го направиле гласачкото ливче неважечко. Валери Федоров изјавил дека руското население не размислува за овој проблем, додека учесниците во фокус групата собрани од Левада центарот идентификувале две главни сценарија за негово решавање: зачувување на претседателските овластувања од страна на Владимир Путин и назначување на наследник. Валери Зоркин во 2018 година предложил промена на уставот за Путин да остане во неговата канцеларија. Путин изјавил дека нема да го менува Уставот во интервју за Мегин Кели во март 2018 година. Сергеј Марков изјавил дека нема да има укинување на мандатот и можни нови сценарија за 2024 година. Како резултат на тоа, и покрај претходните ветувања, се смениле ограничувањата што го спречувале Путин да остане како претседател на Руската Федерација.
Врбјани (Охридско)
Врбјани — село во Општина Дебрца, недалеку од патот Кичево - Охрид.
Промени во Уставот на Русија (2020)
Позадина
Според политичкиот аналитичар Кирил Рогов, уставниот дизајн на руската државност останува нејасен поради неуспешното искуство на „тандемот“ и недостатокот на институции за дистрибуирана моќ. Покрај очигледниот конфликт меѓу политичкиот режим на Путин и официјалниот државен систем, прашањето е и неможноста Путин да гарантира безбедност за себе и за неговото семејство доколку целосно ја напушти функцијата и уставот што го гарантира тоа како евентуална сигурност.
Предложени амандмани
Во 2020 година, 41 напис биле препишани и додадени уште пет. Со исклучок на 1-вото, 2-рото и 9-тото поглаве кои можат да се променат само со свикување на Уставотворно собрание и развивање на нов Устав, околу 60% од членовите биле изменети. Во суштина, по 1 јули требало да има Устав „Путин“ наместо Уставот на „Елцин“, што значи значителна промена во политичкиот систем кој постои повеќе од дваесет и пет години. Главните амандмани се фокусираат на тоа како се распределува моќта меѓу гранките на власта: оддалечување од суперпретседателскиот систем што бил воспоставен во 1993 година и истовремено создавање на нов заснован на принципот на контроли и рамнотежа.
Врбјани (Охридско)
Потекло на името
Според искажувањата на месните жители селото Врбјани своето име го добило по врбите кои ги имало во околината.
Промени во Уставот на Русија (2020)
Предложени амандмани
Заедно со прераспределбата на иницијативите за моќ, првиот нацрт вклучува неколку социјални и економски насочени амандмани. Поточно, Путин предложил да се бара минималната плата да биде над границата на сиромаштијата и да се гарантира годишно зголемување на исплатата на пензиите. Амандманите од овој блок биле развиени од специјална група составена од членови на парламентот, научници и претставници на јавноста. Како резултат на нивната работа, Уставот бил дополнет со членови кои наметнуваат посебен став на владата кон работи како што се јавното здравство, науката, културата, доброволната работа и младите. Покрај тоа, амандманите имаат неколку новини, како на пример рускиот јазик како „народ кој формира држава“, заштитата на „историската вистина“ и споменувањето на верата во Бога во однос на наследството. Повеќето од овие амандмани не содржат нови концепти, туку дупликати норми кои веќе се наоѓаат во федералните закони.
Врбјани (Охридско)
Географија и местоположба
Селото Врбјани се наоѓа на надморска висина од 919 м, на источната страна на планината Стогово. Тоа е прво село во Горна Дебрца после највисоката точка на патот Кичево - Охрид наречено Пресека. Селото се наоѓа на 3км оддалеченост од регионалниот пат. Низ селото течат две реки, Голема река и Бигришка Река, како извори на реката Сатеска. Изобилува со вода и извори на вода. Последната куќа од селото во горно маало, се наоѓа на 970м надморска висина. Оддалечено е 26 километри јужно од Кичево и 39 километри северно од Охрид.
Селото е со куќи од збиен тип и се состои од горно и долно маало. Маалата се разликуваат и по родови, како на пример, Ќемалоски, Ангелески, Патникоски, Радески и други. Во селото има околу 100 домаќинства. Селото е на место каде отсекогаш можело да има населба. Има многу поволни природни и економски услови. Од западната страна се издига пространа планинска падина, израсната со дабова и букова шума. Изнад нејзината горна граница се простира голина т.е. планинска испаша. Од источна страна се простира ниско земјиште погодно за обработка. На планинскиот дел од атарот се наоѓа Црвено млаче (главна испаша), Годијов дол, Манастирец, Јагњештица, Локви, Секулица, Папрадница, Мирослајца, Јасика, Смрдешница, Божинарамен итн. Источно се наоѓа плодно обработлива земја Предалиште, Галвје, Св.Петар, Жежница, Луда вода, Дупчиња, Петрчане, Крст, Цер, Патница, Царев кладенец и др. На планинската падина се наоѓа Стојански извор, Жежов извор и Манастирец, а во подножјето на планината извира Петрчански извор и Царев кладенец. Многу е значаен Петрчански извор од кој извира јака вода како река на која некогаш имало воденица, а денес дел од таа вода се каптира и се упортебува за селскиот водовод.
Промени во Уставот на Русија (2020)
Донесување
Амандманите биле ставени на национално гласање првично повикано во април 2020 година, но подоцна биле одложени поради пандемијата КОВИД-19. Тие биле презакажани за 1 јули (со предвремено гласање дозволено од 25 јуни).
Постапката за гласање била решена веќе во текот на процесот на развој. Пред тоа немало концепт за „гласање на национално ниво“. Одобрената постапка е значително различна од редовното гласање или референдумот: само еден месец подготовка наместо 90-100 дена; набудувачите можат да бидат само од јавните комори, кои се формирани од федерални и регионални власти; „Информирање на јавноста“ во врска со содржината на амандманите наместо агитација; нема минимален одзив на гласачите; опција за гласање преку Интернет.
Врбјани (Охридско)
Географија и местоположба
Соседни села на селото Врбјани се: Иванчишта, Попоец и Ехлоец од север, Годивје од југ, Сливово од југоисток, и Селци и Елевци од запад.
Историја
Селото Врбјани постоело пред доаѓањето на Турците во 1371 година. Името Врбјани го добило по многуте врби кои ги имало меѓу двете реки, Голема и Бигришка, како извори на реката Сатеска. Покрај с. Врбјани постоело село Нивишта со црквата „Св. Петар и Павле“, која постои и денес. Црквата „Св. Ѓорѓи“ во село Врбјани, според преданијата на старите жители Ристо Сиљанов, Спиро Ставрев, Крсте Ќемалоски, Стојан Донески и други, била градена од 1322 до 1340 година. Црквата Свети Ѓорѓија требала да биде осветена во 1345 година од охридскиот архиепископ Николај I, кој бил поканет да ја освети црквата. Во меѓувреме Охридскиот Архиепископ Николај добил покана да оди во Скопје и да го круниса царот Душан и архиепископот Николај да му ја стави круната на глава на царот Душан Силни како поглавар на најстарата архиепископија, иако постоела и Пеќката.
Промени во Уставот на Русија (2020)
Донесување
Со преброено 98% од гласачките ливчиња и со 78% гласање за наспроти 22% против, амандманите лесно поминале.
Врбјани (Охридско)
Историја
Поради овие збиднувања Архиепископот не дошол на осветувањето на црквата Свети Ѓорѓија и црквата останала неосветена сè до 1605 година според летописот кој е над влезната врата запишан на западната страна. Со доаѓањето на Турците народот од село Нивишта и село Врбјани, бегајќи од Турците, побегнале во планина во месноста Манастирец каде што формирале село со црква во која имало крст со златен синџир, а ископини постојат и денес. Дел избегале и во Прилепскиот крај каде што формирале село Врбјани и Годивје кои и денес постојат.
Промени во Уставот на Русија (2020)
Критика
Се сметало дека со амандманите се дозволува претседателот Владимир Путин да ја извршува функцијата претседател по 2024 година. Според претходната верзија на уставот, Путин требало да се повлече од функцијата во 2024 година.
Главните дебати околу целиот аранжман биле предизвикани од промената на постапката за изменување и дополнување на самиот Устав (што се наведени во поглавје 9). Наметната е нова постапка во три чекори. Откако бил одобрен од федералните и регионалните парламенти, бил донесен само третиот член, кој ја опишува постапката на влегувањето во сила на промената. Откако Уставниот суд го потврдил документот, бил донесен вториот член, кој ја регулира постапката за гласање на национално ниво. Првиот член, кој се состои од сите измени и дополнувања, може да се донесе само кога ќе биде одобрен од мнозинството избирачи.
Врбјани (Охридско)
Историја
Црквата Свети Ѓорѓија е осветена во 1605 година (и тоа несигурно бидејќи дел од летописот со годината е одлепен со малтерот, а асоцира на 1606 година). Според кажувањата на старите селани дека црквата била изградена а неосветена 300 години (се совпаѓа 1340 до 1605 година), како доказ се фреските на јужната страна на олтарот Свети Сава и Свети Симеон Столпник. Заклучок е дека црквата Свети Ѓорѓија е градена од 1322 до 1340 година зашто не е можно фреската на Свети Сава да биде донесена подоцна во XVI век, кога турското владеење било големо и Турците биле семоќни господари. Црквата Свети Ѓорѓија била изгорена а иконите издупени со шајки по очите на светците од турски војници. Селанецот Доне Донески бил скриен во една капина до црквата и гледал што прават турските војници, отишол кај јумбашијата (турски командант) и го известил што направиле неговите војници во црквата и војниците биле повикани и камшикувани. Во 1903 година после Илинденското востание целото село е запалено и тогаш е изгорена и црквата со иконостасот. Иконостасот во црквата Свети Ѓорѓија е обновен во 1916 година, и него го имаат работено браќата Ѓоре и Доне од мијачкото село Гари.
Промени во Уставот на Русија (2020)
Критика
Критиката поврзана со содржината била насочена кон амандманите, што е во спротивност со првото и второто поглавје од Уставот. Особено, оние за супериорноста на Уставот над одлуките за меѓудржавни органи, правото на претседателот да ги повлекува судиите, вклучително и локалната власт во еден „единствен систем на јавна власт“ и оној што се однесува на религијата. Сепак, по внимателно испитување на овие претензии, како и оној во врска со намалувањето на претходните претседателски мандати пред влегувањето во сила на амандманот, Уставниот суд не пронајдел ништо противречно.
Странска анализа
Њујорк Тајмс напишал дека предложената забрана за истополови бракови е „обид да се подигне излезност за уставниот референдум што може да го задржи на власт и предизвика голем ентузијазам кај Русите“.
Врбјани (Охридско)
Историја
Селанецот Никодин (Канџо) од село Врбјани, протеран од српските власти, побегнал и живеел во Украина во Киев. Како желба на Никодин да се споменува неговото име, нарачал два црковни барјака.На едниот е Мајка Марија а на другиот е Свети Никон - Чудотворец. Црковните барјаци се донесени од Никодин во 1917 година и оставени во црквата Свети Ѓорѓија за црковни обреди. Овие записи се искажани од Ѓорѓе Костадиноски од село Врбјани.
Промени во Уставот на Русија (2020)
Странска анализа
Гардијан напишал дека „[тој] потег, објавен од Путин во јануари, првично се сметал за начин тој да ја задржи власта по 2024 година, кога како што стојат работите тој повеќе нема да може да служи како претседател поради мандатните граници“. Гардијан понатаму истакнал дека „''директната поддршка на Путин за амандманите го прави веројатно нивното поминување. Тој зеде сè поконзервативен пресврт во четвртиот мандат како претседател''“.
Вил Партлет напишал дека амандманите „го следат неодамнешниот„ популистички „тренд кон градење на држава, заснован на уставниот централизам, антиинституционализам и протекционизам“.
Врбјани (Охридско)
Историја
Црквата Свети Петар и Павле, е осветена на 21 јули 2012 година од тројца службеници испратени од страна на митрополитот Тимотеј Дебарско-кичевски па после осветувањето може да се одржува света литургија во црквата. До црквата Свети Петар и Павле, во 2008 година пролетта започна да се гради манастир.
Промени во Уставот на Русија (2020)
Позицијата на Венецијанската комисија
На 16 март 2020 година, 128 руски адвокати, политички научници и бранители на човековите права, вклучително и членот на Уставната конференција на Руската Федерација Георги Сатаров, професорот на Вишото економско училиште, доктор на науки по судска пракса Ирина Алебастрова, професор по Институтот за политички студии Сергеј Гуриев, бранител на човековите права Лев Пономарјов, се обратиле до Советот на Европа со петицијата со која се бара правна проценка на измените на Уставот. Петицијата била објавена на Change.org каде собрала над 200.000 потписи до 27 мај 2020 година. На 27 мај 2020 година, Советот на Европа одлучил да го испрати барањето до Венецијанската комисија. Комисијата треба да провери дали се усогласени со европските и меѓународните стандарди на демократија и владеење на правото, како и со правните обврски на Русија како член на Советот на Европа.
На 18 јуни 2020 година, мислењето на Венецијанската комисија за нацртот за измени и дополнувања на Уставот (потпишан од претседателот на Руската Федерација на 14 март 2020 година) во врска со извршувањето на одлуките во Руската Федерација од страна на Европскиот суд за човекови права бил објавено. Комисијата посочила дека нема избор за извршување или неизвршување на пресудата на Европскиот суд за човекови права: според член 46 од Европската конвенција за човекови права, пресудите на ЕСЧП се обврзувачки. Предложените амандмани ја користат поимот „спротивно на Уставот“, што е премногу широка формула, поширока од онаа на сегашниот член 79 од Уставот („ограничување на правата и слободите на поединецот и граѓанинот или спротивставување на основите на уставниот систем на Руската Федерација “). Овие проблеми треба да се разгледаат во позадината на предложениот амандман на членот 83 од Уставот, со што Советот на Федерацијата го овластува да ги разреши судиите на Уставниот суд на барање на претседателот.
Врбјани (Охридско)
Историја
За време на Илинденското Востание Врбјани било до темел запалено, тогаш населението се криело во околината. За време на востанието постоела Врбјанска чета во која главен комита бил Спиро Гаврилов.
Промени во Уставот на Русија (2020)
Позицијата на Венецијанската комисија
На 23 март 2021 година било објавено мислењето на Венецијанската комисија за уставните измени и дополнувања на Уставот и постапката за нивно усвојување Комисијата го поздравила тоа што амандманите довеле до неколку позитивни промени (зголемена заштита на социјалните права, дворочно ограничување на мандатот на претседателот, можност Претседателот да упати на Уставниот суд употреба на претседателско вето, уставување на Државниот совет, кој веќе две децении работи само врз основа на извршен правен акт, проширување на парламентарната контрола, вклучително и можност за извршување на истраги за раководителите на државните органи и надлежност за „сослушување“ на годишен извештај на Обвинителот на Руската Федерација, воведување на фиксен шестгодишен мандат за повеќето сенатори на Советот на Федерацијата). Како и да е, Комисијата идентификувала некои сериозни недостатоци во Уставот и во постапката на неговото усвојување.
Комисијата посочила дека со општата нота, подигнувањето на уставно ниво (уставување) и постојните одредби на обичните закони создаваат ризик да се исклучат предметните прашања од отворена дебата и со тоа да се ограничи демократијата. Уставните норми стануваат поригидни; тие не можат да бидат разгледани од Уставниот суд и да станат, напротив, мерило на Судот за проценка на другите законски одредби.
Врбјани (Охридско)
Историја
Во текот на втората светска војна,Врбјани било под окупација на фашистичка Италија и балистите, во борбите против непријателот учествувале многу Врбјанци и Врбјанки, а некои и го положиле својот живот.
Промени во Уставот на Русија (2020)
Позицијата на Венецијанската комисија
Комисијата заклучила дека измените и дополнувањата диспропорционално ја зајакнале позицијата на Претседателот на Руската Федерација и престанале со некои проверки и баланси првично предвидени со Уставот. Исклучувањето ad hominem од границите на мандатот на сегашните и претходните претседатели (Владимир Путин и Дмитриј Медведев) е во спротивност со самата логика на усвоениот амандман со кој мандатот на претседателот се ограничува на два мандати. Невообичаено широкиот опсег на имунитет, земен заедно со правилата за импичмент кои го отежнуваат разрешувањето на Претседателот, предизвикуваат сериозна загриженост во врска со отчетноста на Претседателот. Претседателот се здобил со дополнителни овластувања на сметка на премиерот на Владата. Зголемувањето на бројот на сенатори именувани од Претседателот може да му даде дополнителна моќ на вториот, со што се подигнуваат сомневања дали Советот на Федерацијата ќе биде доволно независен од извршната власт за да може да ги извршува функциите за мониторинг што му се доверени со Уставот. Земени заедно, овие промени одат далеку од она што е соодветно според принципот на поделба на власта, дури и во претседателските режими.
Врбјани (Охридско)
Историја
Врбјани има најголем атар во Горна Дебрца. На тој атар постоеле и други помали населби како Манастирец, Жежница и Петрчани. Првото село лежело во долината на Голема река во планинскиот дел од атарот. Жежница била на североисточната страна веднаш над ридот Предалишта. Петрчани било 3 км североисточно од денешното место на Врбјани.
Петрчани прво било христијанско славјанско село кое во 1863 година е населено од Турците со Черкези. Како што е познато кога Русите го освоиле Кавказ, еден дел Черкези од таму се преселени во Турција и турската власт ги населила на балканското полуострово. Петрчани имало 40 домаќинства меѓутоа Черкезите биле многу лоши соседи и не дозволувале движење на христијани во близина на своето село, а со стоката нанесувале штета на соседните села. Имале и опасни кучиња кои ги напаѓале минувачите. Во 1890 година убиле еден маж од село Годивје а потоа и една жена бегалка која одела по патот Охрид - Кичево. Поради тоа против нив се здружиле Македонците од околните села Врбјани, Сливово и Годивје и ги нападнале и ги потепале, а селото го запалиле. Некои кои успеале да се спасат пребегале преку планината Стогово во Дебар. Земјата ја поделиле меѓусебно. Тоа се случило околу 1890 година.
Според податоците од 1873 година, селото имало 60 домаќинства со 172 жители христијани (Македонци). Според податоците на Васил К’нчов од 1900 година, селото имало 480 жители христијани (Македонци).
Стопанство
Жителите во главно се занимаваат со земјоделство и сточарство. До шеесеттите години од дваесеттиот век работеле и Стоговските рудници за железна руда и во тоа време било развиено и рударството. Денес рудниците се затворени како државни резерви. Издршка некои жители гледаат во пчеларството, а во погодни климатски услови жителите собираат печурки кои ги има во изобилие, особено печурката Вргањ која е доста ценета. Бидејќи има многу малку стока во денешно време а многу пасишта, селани од струшките села Албанци довааат да ја косат тревата и за мали пари ја носат за храна на својата стока во своите села.
Население
Според статистиката на Васил К’нчов („Македонија, Етнографија и статистика“) од 1900 година, во Врбјани живееле 480 жители, сите Македонци. Според егзархискиот секретар Димитар Мишев, во 1905 година во Врбјани имало 640 Македонци, под врховенството на Бугарската егзархија.
Во селото Врбјани живеат Македонци припадници на племето Брсјаци (Берзити). Од Врбјани се иселил значаен дел од населението, па така од голема преминала во мала населба.
Според последниот попис од 2021 година, во селото живееле 32 жители, од кои 22 Македонци и 10 лица без податоци.
Родови
Врбјани е македонско село.
Според истражувањата на Бранислав Русиќ во 1948 година, родови во селото Врбјани се:
Според истражувањата пак на Јован Трифуноски во 1978 година, родови во селото се:
Образоваие
Првата училишна зграда била изграде во 1860 година. Во почетокот на 20 век во селото постоело егзархиско училиште, во кое ученици учеле на бугарски јазик. За времето помеѓу двете светски војни во селото имало српско училиште, а поради немање свои пропагатори во Врбјани, во селото Србите поставувале за учители од други краишта, па така во селото учител прво бил Душан Ѓуровиќ од Вирпазар, Црна Гора. Потоа во селото дошол како помошник за Душан Ѓуровиќ, Душан Милосавлевиќ од Књажевац, Србија. Некое време во селото била учителка и Нада Мискарова-Ставриќ од Охрид. А последни учители по српски во Врбјани биле, Добросав Ангелковиќ и неговата сопруга од струшкото село Лабуништа.
Во периодот по Втората светска војна во селото имало училиште до осмо одделение со интернат за децата од околните села. Па така во селото покрај децата од Врбјани, во школото учеле и деца од селата Годивје, Лактиње, Арбиново, Мраморец, Сливово, Турје и Иванчишта, во овој период наставата се одржувала на мајчиниот јазик (македонски), а учителите биле од Врбјани и околните села.
Самоуправа и политика
Селото влегува во рамки на Општина Дебрца, која била создадена откако се споиле поранешните општини Белчишта и Мешеишта во 2004. Од периодот на 1994-2004 селото влегувало во некогашната Општина Белчишта.
Во периодот од 1965 до 1996 селото било во рамките на големата Општина Охрид.
Во периодот 1952-1955 селото било во рамките на Општина Сливово, во која општина освен Врбјани, влегувале и селата Сливово, Мраморец, Турје, Арбиново, Годивје, и Лактиње. Во периодот 1950-1952 селото влегувало во рамките на Општина Годивје, во која Општина биле селата Врбјани, Годивје и Лактиње.
Избирачко место
Во селото посто избирачко место бр. 1333, според Државната изборна комисија, кое е сместено во задружниот дом на Врбјани.
На Референдумот во 2018 година, на ова избирачко место биле запишани вкупно 33 гласачи.
Иселеништво
Од селото Врбјани постари иселеници има во кичевското село Свињиште (Караџовци), во прилепското село Врбјани (Поповци и Коруновци), во тетовското село Туденце (Вражевци), во Ново Село (Сиљановци или Вретовци), во мијачкото село Росоки (Мелоски). Во периодот помеѓу светските војни имало малку иселеници од селото во САД, Бугарија, Аргентина, во прилепското село Бело Поле (Мартиновци и Трајковци), и во селото Издеглавје (Цолевци или Гавриловци). После Втората светска војна иселеници имало во Војводина, во селата Глогоњ и Јабука.
Врбјани преку прироред пат постепено растело до 1948 година кога имало околу 150 домаќинства и околу 1000 жители и тоа било максимумот на жители кои можеле да се преранат на тој простор, а еден селанец во тоа време кажал „На планина не остана неизорано ни едно падинче“. Поради тоа после војната е основано училиште до осмолетка со дом-интернат за децата од другите села. Меѓутоа после затворањето на стоговските рудници за железо и укинувањето на возот Скопје - Охрид кој поминувал близу селото, народот нагло се растурил и се одселил. Иселениците живеат во Охрид (околу 40 куќи), Скопје (околу 40 куќи) каде што се вработија во главно во железници и железарница. Во Струга се отселиле 10 домаќинства, Кичево 10 домаќинства, Битола 10 домаќинства и Австралија 14 домаќинства.
Од 1974 година во ова село не постои ниту еден ученик и во куќите во главно живеат постари луѓе. Во 2008 година има околу 25 постојани жители кои целата година живеат таму, а од мај до октомври во селото живеат над 100 жители.
Промени во Уставот на Русија (2020)
Позицијата на Венецијанската комисија
Комисијата утврдила дека измените и дополнувањата на одредбите кои се однесуваат на судството, особено моќта на Претседателот да започне разрешување на претседателите на судовите на врвот, како и на претседателите, потпретседателите и судиите на касационите и апелационите судови по многу нејасни основи, влијаат на основен елемент на судската независност. Земени заедно, измените и дополнувањата на одредбите за судството претставуваат опасност по владеењето на правото во Руската Федерација.
Што се однесува до постапката на усвојување на амандманите, Венецијанската комисија заклучила дека брзината на подготовка на вакви широки амандмани е очигледно несоодветна за длабочината на амандманите со оглед на нивното општествено влијание. Оваа брзина резултирала со недостаток на време за соодветен период на консултации со граѓанското општество пред усвојувањето на амандманите од парламентот. Бидејќи не било свикано Уставно собрание на Русија, Уставот бил усвоен откако бил изгласан од Парламентот и од субјектите на Федерацијата. По овие чекори, амандманите требало да стапат во сила според членот 135 од Уставот. Негативниот исход на дополнителните чекори што биле воведени ад хок, односно прегледот од Уставниот суд и гласањето на сите руси, не можело да спречи влегување во сила на амандманите. Следува дека воведувањето на овие дополнителни чекори во постапката што се користи за измена на Уставот создало очигледна напнатост со членот 16 од Уставот кој ги штити „основните принципи на уставниот поредок на Руската Федерација“.
Final War
Final War е американска RAC / Панк рок група од округот Оринџ, Калифорнија.
Дискографија
Албум
Синглови & EPs
Лулолапонски јазик
Лулолапонски јазик — дел од групата на лапонски јазици од угрофинското семејство.. Јазикот се зборува во Луле Лапмарк во Шведска и во покраината Нурлан во Норвешка. Се пишува со лулолапонска азбука, стандардна латинична азбука. Лулолапонскиот јазик го зборуваат околу 2000 луѓе што го прави втор најголем јазик од групата на лапонски јазици. Денес, се помалку младите луѓе го зборуваат јазикот, но сепак тој е стандардизиран во 1983 година.
Мазица
Мазица — село во Егејска Македонија, Република Грција.
Серотонин
Серотонинот или 5-хидрокситриптамин е невротрансмитер.
Опис
Главно се наоѓа во гастроинтестиналниот тракт, крвните плочки и централниот нервен систем на животните, вклучувајќи ги и луѓето. Своите ефекти ги дава поврзувајќи се за серотонинските (5-HT) рецептори. Настанува во нервните клетки и ги пренесува информациите од една до друга нервна клетка при што дејствува веднаш. Кај мажите, серотонинот се создава дури и за 52% повеќе во однос на жените. На создавањето на серотонинот влијаат многу фактори при што многу е важна генетиката. Притоа, кај одделни луѓе се создаваат различни киличества серотонин, а неговиот ефект зависи и од тоа на кој рецептор е врзан. Исто така, важно е дали со исхраната во организмот се внесува аминокиселнината триптофан, бидејќи таа влијае врз создавањето на серотонинот. На количеството на серотонин влијае и менталната активност. Постојат седум вида серотонински рецептори.
Ефекти на серотонинот
Недостигот на серотонин може да предизвика чувство на непријатност од кое произлегува копнежот по слатка храна. Серотонинот има различни функции: ги забрзува моторните функции, го регулира крвотокот во мозокот, влијае врз регулацијата на телесната температура, има аналгетско дејство, го намалува апетитот, а ако го има премногу, тогаш ја намалува желбата за сексуална активност или ја оневозможува ерекцијата кај мажите. Доколку дојде до намалено создавање на серотонин во нервниот систем, доаѓа до нарушување на расположението во вид на депресија, а често и во вид на анксиозност. Понатаму, недоволното ниво на серотонин го намалува и нивото на мелатонин во организмот, што го нарушува циклусот на спиење.
ОУ „Ѓорче Петров“ - Ропотово
Основно училиште „Ѓорче Петров“ (официјално: Централно основно училиште „Ѓорче Петров“ - Ропотово; скратено: ЦОУ „Ѓорче Петров“) — централно основно училиште во селото Ропотово.
Училиштето е именувано по македонскиот револуционер Ѓорче Петров.
Местоположба
Објектот на училиштето се наоѓа во крајниот источен дел од селото, од левата страна на патот кој води до соседното село Жабјани.
Настава
Во склоп на училиштето се следните подрачни училишта во кои се одвива настава од прво до петто одделение:
Космос-1341
Космос-1341 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 3 март 1982 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 1250 килограми. Космос-1341 бил сателит за рано предупредување од појава на меѓуконтинентални балистички ракети.
Дистална бубрежна тубуларна ацидоза
Симптоми
Бидејќи бубрежната екскреција е примарно средство за елиминација на киселина од организмот, следствено, постои тенденција кон ацидемија. Ова доведува до клинички одлики на dRTA:
Космос-1341
Орбитални податоци
Исфрлувањето на сателитот било на. Периодот на обиколување на сателитот околу Земјата изнесувал 717,9 минути, додека аголот на наклонетост на орбиталната рамнина во однос на рамнината на екваторот изнесувала 62,9°. Најголемото растојание од Земјата го достигнал на 9688 км, а најмалото на 672.
Дистална бубрежна тубуларна ацидоза
Симптоми
Неуспехот за напредок, рахитисот, нарушениот раст (кај деца) и остеомалација или остеопенија (кај возрасни) се манифестации кои се јавуваат како резултат на губењето на калциумот преку урината и губењето на солите на калциум од коските. Обично се јавува и хиперкалциурија, нефролитијаза и нефрокалциноза. Симптомите и последиците од dRTA се варијабилни и се движат од целосно асимптоматски, болки по целото тело и хематурија од камења во бубрег, тежок рахитис во детските форми, како и можна бубрежна слабост, па дури можна е и смрт.
dRTA најчесто доведува до губење на натриум и контракција на волуменот, што предизвикува компензативно зголемување на нивото на алдостерон во крвта. Алдостеронот предизвикува зголемена ресорпција на натриум и губење на калиум во собирниот канал на бубрезите, така што овие зголемени нивоа на алдостерон предизвикуваат хипокалемија која е вообичаен симптом на dRTA.
Формите на автозомно рецесивната дистална бубрежна тубуларна ацидоза често се дијагностицираат кај новороденчиња и мали деца. Автозомно доминантната форма  најчесто се дијагностицира кај адолесцентите и млади пациенти.
Преваленцата на болеста е непозната, но честопати  е недоволно пријавена од страна на пациентите. Наследните форми  се почести во области со висок степен на консангвинитет (Арапскиот полуостров и Северна Африка), додека пак стекнатите се пријавуваат почесто во западните земји. Наследените форми на болеста се наследуваат автозомно доминантно или рецесивно и можно е генетско советување.
Причини
Почетокот на болеста може да се појави на било која возраст, во зависност од причината. Наследните поттипови на дРТА вклучуваат автозомно доминантно (АД) и автосомно рецесивно (АР) дРТА.
Дистална бубрежна тубуларна ацидоза може да биде наследна или стекната состојба.
A причини може да бидат:
Сите форми на дисталната бубрежна тубуларна ацидоза се со хроничен тек и можно е да имаат значителни ефекти врз растот и развојот.
Дијагноза
Молекуларното генетско тестирање за една од причинските генетски мутации, исто така, може да ја потврди дијагнозата.
Третман
Терапијата со алкалии е стандарден третман (за да се постигне нормално ниво на бикарбонатите во серумот). Вклучува исправка на ацидемијата со орален натриум бикарбонат, натриум цитрат или калиум цитрат. Ова ќе ја поправи ацидемијата и обратна деминерализација на коските. Хипокалемијата и формирањето на уринарен камен и нефрокалцинозата можат да се третираат со таблети калиум цитрат кои не само што го заменуваат калиумот, туку и го инхибираат излачувањето на калциум и со тоа не ја влошуваат каменската болест како што може да сторат натриум бикарбонат или цитрат.
Кај децата се даваат многу високи дози, додека на возрасните им треба многу пониски дози. Калиумот е исто така неопходен кај пациентите со хипокалемија и обично се препорачува калиум цитрат. Дозата зависи од тежината на хипокалемијата. Хиперкалемичните типови имаат потреба од слаб внес на калиум во исхраната и останатите видови на терапии.
Втор кичевски народноослободителен одред
Втор кичевски народноослободителен одред ― формиран од борци на Кичевско-мавровскиот НОПО во Кичево на 16 јуни, 1943 година.
Акции на одредот
Одредот вршел диверзантски акции, обезбедување на селата од нападите на балистите и од качачките банди, а во своите активности работел на формирањето на НОО во Кичевско, Гостиварско и во други места каде што дејствувал. Во текот на јули и август истата година, одредот извршил повеќе акции во селата во Кичевско, како и на железничката линија Кичево-Струга, патниот правец Кичево-Дебар и Кичево-Пресека. Во септември, во содејство со првиот кичевски народноослободителен одред, извршил повеќе акции, а на 11 септември учествувал во ослободувањето на Кичево. Учествувал во разоружувањето на делови од италијанската војска во реонот на Кичевско, а на 23 септември влегол во составот на Кичевскиот баталјон.
Мамуза
Мамуза или шпора  — метална направа прикачена на обувките на јавачот, со кој јавачот го поттикнува коњот.
Во Хрватска се пронајдени сите видови на мамузи од римско време па наваму. Највредното откритие се позлатените сребрени и бронзени стари хрватски мамузи од периодот од VII до IX век пронајдени во градот Бискупија кај Книн.
Список на држави и територии во Европа
Списокот подолу ги вклучува сите единици кои спаѓаат дури и делумно под некоја од различните дефиниции за Европа, географска и политичка. Педесет суверени држави се изброени со територија во Европа и/или членство во меѓународните европски организации, шест држави со делумно признавање и осум области кои не се дел од интегралните делови на европскиет држави или имаат специјален политички статус.
Дефиниција за Европа
Поделбата помеѓу Азија и Европа е оспорувана, но најчесто се користи следнава дефиниција, границата се протега долж планините Урал, реката Урал и Каспиското Езеро на исток, планините Кавказ и Црното Море, со неговите протеци, Босфор и Дарданели, на југ. Заснована на оваа поделба, Азербејџан, Грузија, Казахстан, Русија и Турција имаа територии и во Европа и во Азија.